  Майя Бывальцева Туннэ, 3-тӥ инвожое, Ижкаре Росси азьмурт бордын ужась нылпилэн эрикрадъёсызъя ужоскетчи (уполномоченной) Анна Кузнецова лыктӥз. Удмуртилэн шоркараз со «Утём улонэз» («Сохраним жизнь») ӵектослы кутскон сётоз. Со сярысь улосвлы тӧролэн но кивалтэтлэн пресс-службазы ивортэ. Ӵектос пинал куштон но анайёс вож нунызэс кельтон учыръёсты алон вылысь кылдытэмын. Отчы пыриськисьёс нылкышноослы но соослэн семьяоссылы эм, мерлык но психологи юрттэт сётозы. Озьы ик Анна Кузнецова Удмуртилэн тӧроеныз пумиськоз, ляб тазалыко нылпиос понна «Адели» йӧназъян (реабилитаци) центре вуылоз. Отын со сӧсыр нылпиосты будэтӥсь семьяослы юрттонъя ёзэтлэн ужаменыз тодматскоз. Со сяна, нылпилэн эрикрадъёсызъя ужоскетчи Ижысь но Удмуртиысь Викторин митрополитэн пумиськоз.  Тегъёс: Мерлык Ижкар нылпиос Удмуртия нылпилэнэрикрадъёсызъяужоскетчи  